Source: https://domov.sme.sk/c/3818570/obzalovanu-v-kauze-nebankovky-v-d-comp-sud-oslobodil.html
Timestamp: 2017-04-30 20:41:07+00:00
Document Index: 481934

Matched Legal Cases: ['súd ', 'súd ', 'súd ', 'súd ', 'súd ', 'súd ', 'súd ', 'súd ']

Obžalovanú v kauze nebankovky V. D. COMP súd oslobodil - domov.sme.sk
Zobraziť všetky sekcie Z ROZSIAHLEHO DOKAZOVANIA PRED SÚDOM VYPLYNULO, ŽE KRISTÍNA V. BOLA IBA ZAMESTNANKYŇOU FIRMY, KTORÁ OD KLIENTOV LEN PREBERALA PENIAZE, PRIČOM NEBOL PREUKÁZANÝ ŽIADEN PRÍČINNÝ VZŤAH MEDZI JEJ KONANÍM AObžalovanú v kauze nebankovky V. D. COMP súd oslobodil
KOŠICE 9. apríla (SITA) – Krajský súd v Košiciach dnes vyriekol oslobodzujúci verdikt v prípade trestného činu podvodu, ktorým mala byť spôsobená škoda takmer 38 miliónov korún. Košičanku Kristínu V., ... 9. apr 2008 o 10:59 SITA
Písmo:A-|A+0KOŠICE 9. apríla (SITA) – Krajský súd v Košiciach dnes vyriekol oslobodzujúci verdikt v prípade trestného činu podvodu, ktorým mala byť spôsobená škoda takmer 38 miliónov korún. Košičanku Kristínu V., ktorá bola pracovníčkou nebankovej inštitúcie V. D. COMP., súd spod obžaloby oslobodil s odôvodnením, že nebolo preukázané, že žalovaný skutok spáchala. Spolu s ňou bol pôvodne obžalovaný aj podnikateľ Viliam D. (1967) zo Spišskej Novej Vsi, majiteľ firmy V. D. COMP. Keďže v roku 2007 zomrel, súd jeho trestné stíhanie zastavil. K žalovanému skutku malo dôjsť v období od 22. decembra 1997 do 8. novembra 1999 na Triede KVP v Košiciach, v sídle firmy V. D. COMP. Podľa prokurátorky mali obaja obžalovaní po predchádzajúcej vzájomnej dohode vylákať formou uzavretia zmlúv o správe peňažných prostriedkov od 141 poškodených 37,938 milióna korún, a to pod zámienkou, že ich peniaze použijú na podnikateľskú činnosť a zhodnotia o 27 až 42 percent. Získané peniaze, ako viackrát zdôraznila prokurátorka, však použili na vyplácanie záväzkov vyplývajúcich zo zmlúv o správe peňažných prostriedkov a taktiež na iný, bližšie nezistený účel. "Výška škody u jednotlivých poškodených predstavuje sumu približne od 30-tisíc až do 1,5 milióna korún," spresnila pre agentúru SITA hovorkyňa Krajského súdu v Košiciach Marcela Gálová. Z rozsiahleho dokazovania pred súdom vyplynulo, že Kristína V. bola iba zamestnankyňou firmy, ktorá od klientov preberala peniaze, pričom nebol preukázaný žiaden príčinný vzťah medzi jej konaním a následkom. Poškodených súd odkázal s náhradou škody na občiansko-právne konanie. Prokurátorka dnes podala odvolanie, o ktorom rozhodne Najvyšší súd SR. Rozsudok nie je právoplatný. Nechajte si posielať ranný prehľad najdôležitejších správ e-mailom